PMIndiaData/PMIndiaSum huggingface dataset:
న్యాయ రంగంలో సహకారం కోసం భారతదేశం, బాంగ్లాదేశ్ ల మధ్య ఎమ్ఒయుపై సంతకాలకు ఆమోదం తెలిపిన మంత్రివర్గం

న్యాయ రంగంలో సహకారం కోసం భారతదేశం, బాంగ్లాదేశ్ ల మధ్య అవగాహనపూర్వక ఒప్పందం (ఎమ్ఒయు)పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. రెండు దేశాల న్యాయ యంత్రాంగాల మధ్య సహకారాన్ని పటిష్టపరచడంతో పాటు ఆ సహకారాన్ని పెంపొందింపచేయడం ఈ ఎమ్ఒయు ధ్యేయంగా ఉంటుంది. రెండు దేశాల మధ్య న్యాయమూర్తులు, న్యాయ వ్యవస్థలోని ఇతర అధికారుల పర్యటనలు, శిక్షణ కార్యక్రమాలు, విద్యాసంబంధి కార్యక్రమాల నిర్వహణ ద్వారా న్యాయమూర్తుల మధ్య, వివిధ స్థాయిలలోని అధికారుల మధ్య పరస్పర సంభాషణలను ప్రోత్సహించడానికి ఈ ఎమ్ఒయు తోడ్పడనుంది. అంతే కాకుండా, చట్టం మరియు న్యాయం రంగంలోని తాజా పరిణామాల తాలూకు సమాచారాన్ని ఒక దేశం మరొక దేశానికి ఇచ్చి పుచ్చుకోవడాన్ని కూడా ఈ ఎమ్ఒయు ప్రోత్సహించనుంది. ఈ రంగంలో మౌలిక సదుపాయాలకు సంబంధించిన, సమాచార సాంకేతికతకు సంబంధించిన విజ్ఞానాన్ని ఒక దేశం మరొక దేశానికి ఇచ్చి పుచ్చుకోవడానికి ఈ ఎమ్ఒయు వీలు కల్పిస్తుంది.
మ‌ధ్య‌ప్ర‌దేశ్‌లోని సాత్నాలో రోడ్డు ప్ర‌మాద

మ‌ర‌ణాల‌పై ప్ర‌ధాన‌మంత్రి సంతాపం మ‌ధ్య‌ప్ర‌దేశ్ రాష్ట్రం సాత్నా ప‌ట్ట‌ణంలో రోడ్డు ప్ర‌మాదం సంభ‌వించి ప‌లువురు మ‌ర‌ణించ‌డంపై ప్ర‌ధాన‌మంత్రి న‌రేంద్ర మోదీ సంతాపం ప్ర‌క‌టించారు. ఈ మేర‌కు ‘‘మధ్యప్రదేశ్‌లోని సాత్నాలో సంభ‌వించిన రోడ్డు దుర్ఘ‌ట‌న తీవ్ర దిగ్భ్రాంతి క‌లిగించింది. ఈ సంక‌ట స‌మ‌యంలో మృతుల కుటుంబాల‌కు నా సానుభూతి ప్ర‌క‌టిస్తున్నాను. తీవ్రంగా గాయ‌ప‌డి ఆస్ప‌త్రిలో చికిత్స పొందుతున్నవారు త్వ‌ర‌గా కోలుకోవాల‌ని ఆకాంక్షిస్తున్నాను’’ అని ప్ర‌ధాన‌మంత్రి ఒక‌ సందేశంలో పేర్కొన్నారు.
పారాలింపిక్స్ ఆట‌ల లో శూటింగ్ లో కాంస్య ప‌త‌కం గెలిచినందుకు శ్రీ సింహ్ రాజ్ అధానా కు అభినంద‌న‌లు తెలిపిన ప్ర‌ధాన మంత్రి

టోక్యో లో పారాలింపిక్స్ ఆట‌ల లో షూటింగ్ ఈవెంట్ లో కాంస్య ప‌త‌కం గెలిచినందుకు శ్రీ సింహ్ రాజ్ అధానా కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘శ్రీ సింహ్ రాజ్ అధానా ది అసాధార‌ణ‌మైన‌ ప్ర‌ద‌ర్శ‌న! భార‌త‌దేశాని కి చెందిన ప్ర‌తిభావంతుడైన శూట‌ర్ చాలా మంది ఆతురత తో అపేక్షించే కాంస్య ప‌త‌కాన్ని స్వ‌దేశాని కి తీసుకు వ‌స్తున్నారు. ఆయ‌న చాలా పాటుప‌డ్డారు; మరి ప్ర‌శంసాయోగ్య‌మైన‌టువంటి సాఫ‌ల్యాల‌ ను సాధించారు కూడాను. ఆయ‌న కు ఇవే అభినంద‌న‌లు. భవిష్యత్తు లో ఆయ‌న ప్ర‌యాస‌ లు ఫ‌లించాలి అని ఆకాంక్షిస్తున్నాను. #Paralympics #Praise4Para’’ అని ప్ర‌ధాన మంత్రి ఒక ట్వీట్ లో పేర్కొన్నారు.
కాబూల్ స‌మీపంలో జ‌రిగిన ఉగ్ర‌వాద దాడిని ఖండించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ కాబూల్ స‌మీపంలో జ‌రిగిన ఉగ్ర‌వాద దాడి సంఘ‌ట‌న ప‌ట్ల మాన‌సిక క్షోభ‌ను వ్య‌క్తం చేశారు. ఈ ఘ‌ట‌న‌ను ఆయ‌న ఖండించారు. “కాబూల్ ద‌గ్గ‌ర జ‌రిగిన దాడి న‌న్ను ఎంతో మాన‌సిక క్షోభ‌కు గురి చేసింది. ఈ బుద్ధిహీన‌మైన హింస‌ను నేను ఖండిస్తున్నాను. ఈ సంఘ‌ట‌న‌లో త‌మ వారిని కోల్పోయిన కుటుంబాలు మ‌రియు గాయ‌ప‌డిన‌వారి దుఃఖంలోనూ, వారి ప్రార్థనలలోనూ నేను పాలుపంచుకుటున్నాను” అని ప్ర‌ధాన మంత్రి పేర్కొన్నారు.
‘గంధదగుడి’ ప్రకటన చిత్రం విడుదలపై ప్రధానమంత్రి శుభాకాంక్షలు

కర్ణాటక ప్రకృతి సౌందర్యం, పర్యావరణ పరిరక్షణకు నివాళిగా నిర్మించిన డాక్యుమెంటరీ చిత్రం ‘గంధదగుడి’ ప్రకటన చిత్రం ఆవిష్కరణ సందర్భంగా ప్రధానమంత్రి నరేంద్ర మోదీ శుభాకాంక్షలు తెలిపారు. కీర్తిశేషులైన కన్నడ నటుడు పునీత్ రాజ్‌కుమార్‌ చిట్టచివరగా నటించిన చిత్రమిది. కాగా, ప్రపంచవ్యాప్త కోట్లాది అభిమానుల హృదయాల్లో పునీత్‌ రాజ్‌కుమార్‌ చిరస్థాయిగా నిలిచిపోయారని ప్రధాని వ్యాఖ్యానించారు. ఈ మేరకు పునీత్‌ సతీమణి అశ్వనీ పునీత్‌ రాజ్‌కుమార్‌ తనను ఉద్దేశించిన చేసిన ట్వీట్‌పై స్పందిస్తూ ప్రధాని పంపిన సందేశంలో: “అప్పు (పునీత్‌) ప్రపంచవ్యాప్త కోట్లాది అభిమానుల హృదయాల్లో సుస్థిర స్థానం ఏర్పరచుకున్నారు. ప్రకృతి ఆరాధకుడైనా ఆయన- ఉత్సాహం పొంగిపొర్లే అద్భుతమైన వ్యక్తిత్వం, అసమాన ప్రతిభ మూర్తీభవించిన నటుడు. ఈ నేపథ్యంలో కర్ణాటక సహజ సౌందర్యం, పర్యావరణ పరిరక్షణ ఇతివృత్తంతో ప్రకృతి మాతకు నివాళిగా ‘గంధదగుడి’ ద్వారా చేసిన చిత్ర బృందం కృషికి నా శుభాకాంక్షలు” అని పేర్కొన్నారు.
ఒకకొమ్ము ను కలిగివున్న ఖడ్గ మృగాల శ్రేయాని కి పాటుపడుతున్న టీమ్అసమ్ ను ప్రశంసించిన ప్రధాన మంత్రి

ఒకే కొమ్ము తో ఉండే ఖడ్గమృగాల శ్రేయం కోసం కృషి చేస్తున్నందుకు టీమ్ అసమ్ ను ప్రధాన మంత్రి శ్రీనరేంద్ర మోదీ ప్రశంసించారు. ఒక కొమ్ము ను కలిగి ఉండే ఖడ్గ మృగం అనేది భారతదేశాని కి గర్వకారణం, మరి ఆ పశు జాతి సంరక్షణ కోసం అన్ని చర్యల ను తీసుకోవడం జరుగుతుంది అని కూడా అన్నారు. ముఖ్యమంత్రి శ్రీ హిమంత బిశ్వ శర్మ పొందుపరచిన ఒక ట్వీట్ కు తాను ఇచ్చిన సమాధానం లో – ‘‘టీమ్ అసమ్ ది ప్రశంసనీయమైన ప్రయాస. ఒక కొమ్ము ను కలిగి ఉండే ఖడ్గమృగం భారతదేశాని కి గర్వకారణం గా ఉంది. ఆ పశుజాతి ని సంరక్షించడం కోసం అన్ని చర్యల ను తీసుకోవడం జరుగుతుంది’’ అని పేర్కొన్నారు.
జ‌మ్మూ కాశ్మీర్ సీఎంతో మాట్లాడిన ప్ర‌ధాని , భూకంపానంతర స్థితిగ‌తులపై స‌మీక్ష‌

ప్ర‌ధాన‌మంత్రి శ్రీ‌ న‌రేంద్ర‌మోదీ సోమ‌వారం జ‌మ్మూ – కాశ్మీర్ ముఖ్య‌మంత్రి శ్రీ ముఫ్తీ మ‌హమ్మ‌ద్ స‌యీద్‌ తో ఫోన్‌ లో సంభాషించారు. భూకంప అనంత‌ర ప‌రిస్థితుల‌పై స‌మీక్షించారు. “జ‌మ్మూకాశ్మీర్ ముఖ్య‌మంత్రితో మాట్లాడి దుర‌దృష్ట‌క‌ర‌మైన భూకంపానంత‌ర ప‌రిస్థితిని అడిగి తెలుసుకున్నాను”, అని ప్ర‌ధాని మోదీ తెలిపారు.
తిరువళ్లువర్‌  దినోత్సవం సందర్భంగా ప్రధానమంత్రి నివాళి

తిరువళ్లువర్‌ దినోత్సవం నేపథ్యంలో ప్రధానమంత్రి శ్రీ న‌రేంద్ర మోదీ ఆ మహనీయుడికి నివాళి అర్పించారు. ఈ మేరకు ఒక ట్వీట్‌ద్వారా పంపిన సందేశంలో- “తిరువళ్లువర్ దినోత్సవం సందర్భంగా ఆ మహనీయునికి నివాళి అర్పిస్తున్నాను. అంతర్దృష్టితో కూడిన ఆయన ఆదర్శాలు అందరికీ ఆచరణీయాలు… వైవిధ్య స్వభావం, లోతైన మేధస్సుకు అవి నిలువెత్తు నిదర్శనాలు. ఈ సందర్భంగా కన్యాకుమారిలోని తిరువళ్లువర్ విగ్రహం, వివేకానంద స్మారక పర్వతానికి సంబంధించి గత సంవత్సరం నేను తీసిన వీడియో https //t.co/B7JuOMLjRoను మీతో పంచుకుంటున్నాను.” అని ఆయన పేర్కొన్నారు.
మ‌ధ్య‌ప్ర‌దేశ్ ప్ర‌జ‌ల‌కు రాష్ట్ర ఆవిర్భావ దినోత్స‌వ శుభాకాంక్ష‌లు తెలిపిన ప్ర‌ధాని

మ‌ధ్య‌ప్ర‌దేశ్ ఆవిర్భావ దినోత్స‌వం సంద‌ర్భంగా రాష్ట్ర ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ” అభివృద్ధి ప‌థంలో ముందంజ‌లో నిలిచే మ‌ధ్య‌ప్ర‌దేశ్ రాష్ట్ర ఆవిర్భావ దినోత్స‌వం సంద‌ర్భంగా ఆ రాష్ట్ర ప్ర‌జ‌ల‌కు శుభాకాంక్ష‌లు ” అని ప్ర‌ధాని పేర్కొన్నారు.
కార్య‌ద‌ర్శుల‌తో ప్ర‌ధాన మంత్రి ముఖాముఖి స‌మావేశం

ప్ర‌ధాన మంత్రి శ్రీ న‌రేంద్ర మోదీ భార‌త ప్ర‌భుత్వ కార్య‌ద‌ర్శుల‌తో ఈ రోజు 70 నిముషాల‌కు పైగా స‌మావేశ‌మ‌య్యారు. వారిని ఉద్దేశించి ప్ర‌సంగించారు. గ‌త ఏడాదిన్న‌రకు పైగా కాలంలో కార్య‌ద‌ర్శులు చేసిన కృషిని ప్ర‌ధాని సంద‌ర్భంగా ప్ర‌శంసించారు. ప‌రిపాల‌న‌కు చెందిన వేరు వేరు అంశాలలో కార్య‌ద‌ర్శులు గ‌డించిన అపార అనుభ‌వం కొత్త కొత్త కార్యాల‌ను జ‌య‌ప్ర‌దంగా నెర‌వేర్చ‌డంలో ఉప‌యోగ‌ప‌డాల‌ని ప్ర‌ధాన మంత్రి ఆకాంక్షించారు. నిజానికి కార్య‌ద‌ర్శులు సుప‌రిపాల‌న‌, ఉపాధి క‌ల్ప‌న‌, విద్య‌, ఆరోగ్యం, వ్య‌వ‌సాయ‌దారుల ప్ర‌యోజ‌నాల‌కు సంబంధించిన‌ కొత్త కార్య‌క్ర‌మాలు, మేలైన బ‌డ్జెటు రూప‌క‌ల్ప‌న‌, ఉర‌క‌లు వేసే స‌మ్మిళిత వృద్ధి, స్వ‌చ్ఛ భార‌త్‌, గంగా న‌దికి పున‌రుత్తేజాన్ని ఇవ్వ‌డం వంటి రంగాల‌లో మునుపు ఎరుగ‌ని ప‌నుల‌ను సాధించార‌న్నారు. అయితే ఈ రంగాల‌లో మ‌రిన్ని మార్పుల‌కు సంబంధించిన ఆలోచ‌న‌ల‌తో వారు ముందుకు రావాల‌ని ప్ర‌ధాని సూచించారు. ఈ రంగాల‌లో ప్ర‌తి ఒక్క రంగంలోనూ సామాన్య ప్ర‌జ‌ల జీవ‌నాన్నిచెప్పుకోద‌గిన విధంగా మెరుగుప‌ర‌చే ముందంజ‌లు వేయ‌గ‌ల‌గాల‌ని ప్ర‌ధాని అన్నారు. ప‌రిపాల‌న‌లో ప్ర‌జ‌ల ప్రాతినిధ్యం, స‌గ‌టు మ‌నుషులను మ‌రింత శ‌క్తిమంతులుగా తీర్చిదిద్ద‌డంపై దృష్టి సారించాల‌న్నారు. ఇప్పుడిక కార్య‌ద‌ర్శులు రానున్నరెండు వారాల‌ పాటు త‌మ‌లో తాము బృందాలుగానూ, ఉప బృందాలుగానూ ఏర్ప‌డి చ‌ర్చ‌లు, సంప్ర‌దింపులు జ‌రుపుకొన్న అనంత‌రం ఆయా చ‌ర్చ‌ల‌లో జ‌నించిన‌ ఆలోచ‌న‌ల‌ను ప‌ర‌స్ప‌రం ఇచ్చి పుచ్చుకోనున్నారు. త‌రువాత త‌మ ఆలోచ‌న‌ల‌ను, స‌ల‌హాల‌ను వారు ప్ర‌ధాన మంత్రికి నివేదిస్తారు. ఈ కార్య‌క్ర‌మంలో కేంద్ర మంత్రులు శ్రీ అరుణ్ జైట్లీ, శ్రీ రాజ్ నాథ్ సింగ్‌, శ్రీమ‌తి సుష్మ స్వ‌రాజ్‌, శ్రీ నితిన్ గ‌డ్క‌రీ లు పాల్గొన్నారు. మంత్రివ‌ర్గ స‌చివాల‌యంతో పాటు ప్ర‌ధాన మంత్రి కార్యాల‌యంలోని అనుభ‌వ‌జ్ఞులైన‌ అధికారులు కూడా ఈ కార్య‌క్ర‌మంలో పాలు పంచుకున్నారు.
పశ్చిమ బెంగాల్ లో వరద బాధితుల కోసం పి.ఎం.ఎన్.ఆర్.ఎఫ్. నుండి ఎక్స్-గ్రేషియా ను ఆమోదించిన – ప్రధానమంత్రి

పశ్చిమ బెంగాల్ లోని కొన్ని ప్రాంతాల్లో, వరదల కారణంగా ప్రాణాలు కోల్పోయిన వారి సమీప బంధువులకు 2 లక్షల రూపాయల మేర ఎక్స్ గ్రేషియా అందజేయడానికి, ప్రధాన మంత్రి శ్రీ నరేంద్ర మోదీ, తమ ఆమోదం తెలియజేశారు. గాయపడిన వారికి 50,000 రూపాయల చొప్పున ఆర్ధిక సహాయం అందించడానికి కూడా ఆయన ఆమోదం తెలియజేశారు. ఈ మేరకు ప్రధానమంత్రి కార్యాలయం సామాజిక మాధ్యమం ద్వారా ఒక ట్వీట్ చేస్తూ , “పశ్చిమ బెంగాల్ లోని కొన్ని ప్రాంతాల్లో వరదల కారణంగా ప్రాణాలు కోల్పోయిన వారి సమీప బంధువులకు పి.ఎం.ఎన్..ఆర్.ఎఫ్. నుండి ఒక్కొక్కరికి 2 లక్షల రూపాయల చొప్పున ఎక్స్‌గ్రేషియాను ప్రధానమంత్రి నరేంద్రమోదీ ఆమోదించారు. గాయపడిన వారికి 50,000 రూపాయల చొప్పున ఇస్తారు.” అని పేర్కొంది.
నవంబరు 16న తొలిఆడిట్ దివస్ కు సూచకం గా జరుపుకొనే ఒక కార్యక్రమాన్ని ఉద్దేశించి ప్రసంగించనున్నప్రధాన మంత్రి

ఒకటో ఆడిట్ దివస్ కు సందర్భం లో సిఎజి కార్యాలయ పరిసరాల లో ఏర్పాటు చేసిన ఒక కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ 2021 నవంబర్ 16న ఉదయం 10 గంటల 30 నిమిషాలకు ప్రసంగించనున్నారు. ఈ సందర్భం లో సర్ దార్ వల్లభ్ భాయి పటేల్ విగ్రహాన్ని కూడా ప్రధాన మంత్రి ఆవిష్కరిస్తారు. సిఎజి సంస్థ యొక్క చారిత్రిక ఆరంభం తో పాటు గడచిన అనేక సంవత్సరాలు గా పరిపాలన కు, పారదర్శకత్వాని కి, జవాబుదారుతనాని కి ఈ సంస్థ అందించిన తోడ్పాటు ను సూచించడం కోసం ఆడిట్ దివస్ ను నిర్వహించడం జరుగుతున్నది. ఈ సందర్భం లో భారతదేశం యొక్క సిఎజి కూడా పాల్గొంటారు.
లోకమాన్య బాల గంగాధర్ తిలక్ కు మరియు చంద్ర శేఖర్ ఆజాద్ కు వారి జయంతి నాడు స్మృత్యంజలి ని ఘటించిన ప్రధాన మంత్రి

లోకమాన్య బాల గంగాధర్ తిలక్ కు మరియు చంద్ర శేఖర్ ఆజాద్ కు వారి జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ నాడు స్మృత్యంజలి ని ఘటించారు. ‘‘భారత మాత యొక్క ఇరువురు పుత్రులు లోకమాన్య బాల గంగాధర్ తిలక్ మరియు చంద్ర శేఖర్ ఆజాద్ లకు వారి జయంతి ని పురస్కరించుకొని ఇవే వందన శతములు’’ అని ఒక ట్వీట్ లో ప్ర‌ధాన మంత్రి పేర్కొన్నారు.
రూ. 2000 క‌న్నా త‌క్కువ విలువ క‌లిగిన డెబిట్ కార్డ్‌/బిహెచ్ఐఎమ్ యుపిఐ/ఎఇపిఎస్ లావాదేవీల‌పై ఎమ్‌డిఆర్ చార్జీల‌లో ఆర్థిక స‌హాయం చేసేందుకు ఆమోదం తెలిపిన మంత్రివ‌ర్గం

రూ. 2000 క‌న్నా త‌క్కువ విలువ క‌లిగిన అన్ని డెబిట్ కార్డ్‌/బిహెచ్ఐఎమ్ యుపిఐ/ఆధార్ ఎనేబుల్డ్ పేమెంట్‌ సిస్ట‌మ్ (ఎఇపిఎస్‌) లావాదేవీల‌కు వ‌ర్తించే మ‌ర్చంట్ డిస్కౌంట్ రేట్ (ఎమ్‌డిఆర్‌) ను 2018 జ‌న‌వ‌రి 1వ తేదీ నాటి నుండి రెండు సంవ‌త్స‌రాల కాలం పాటు- అవే బ్యాంకుల‌కు తిరిగి చెల్లింపు ప‌ద్ధ‌తిలో- ప్ర‌భుత్వమే భ‌రించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. అటువంటి లావాదేవీల తాలూకు ప‌రిశ్ర‌మ వ్య‌య స్వ‌రూపాన్ని ఆర్థిక సేవ‌ల విభాగం కార్య‌ద‌ర్శి, ఎల‌క్ట్రానిక్స్ & ఐ.టి. మంత్రిత్వ శాఖ కార్య‌ద‌ర్శి మ‌రియు నేష‌న‌ల్ పేమెంట్ కార్పొరేష‌న్ ఆఫ్ ఇండియా (ఎన్‌పిసిఐ) ముఖ్య కార్య‌నిర్వ‌హ‌ణ అధికారి (సిఇఒ) ల‌తో కూడిన ఒక సంఘం ప‌రిశీలిస్తుంది. ఈ ఆమోదం ఫ‌లితంగా, రూ. 2000 క‌న్నా త‌క్కువ విలువ క‌లిగిన అన్ని లావాదేవీల విష‌యంలో వినియోగ‌దారు మ‌రియు వ‌ర్త‌కుడు ఎమ్‌డిఆర్ రూపంలో ఎటువంటి అద‌న‌పు భారాన్ని వ‌హించ‌బోరు. త‌ద్వారా, ఆ త‌ర‌హా లావాదేవీల‌కు డిజిట‌ల్ చెల్లింపు విధానాల‌ను మ‌రింత విస్తృతంగా అంగీక‌రించేందుకు మార్గం సుగ‌మం కాగలదు. లావాదేవీల ప‌రిణామంలో గ‌ణ‌నీయ‌మైన శాతం లావాదేవీలు ఆ త‌ర‌హావే అయినందువ‌ల్ల, న‌గ‌దు త‌క్కువ స్థాయిలో చెలామ‌ణి అయ్యే ఆర్థిక వ్య‌వ‌స్థ దిశ‌గా సాగేందుకు ఈ చ‌ర్య తోడ్ప‌డుతుంది. రూ. 2000 లోపు విలువ క‌లిగిన లావాదేవీల విష‌యంలో బ్యాంకుల‌కు తిరిగి ఇవ్వ‌వ‌ల‌సిన ఎమ్‌డిఆర్ 2018-19 ఆర్థిక సంవ‌త్స‌రంలో రూ. 1,050 కోట్లుగాను, 2019-20 ఆర్థిక సంవ‌త్స‌రంలో రూ. 1,462 కోట్లు గాను ఉండ‌వ‌చ్చని అంచ‌నా వేయ‌డ‌మైంది. ఒక మ‌ర్చంట్ యొక్క పాయింట్ ఆఫ్ సేల్ వ‌ద్ద చెల్లింపు చోటు చేసుకొంటే, వర్తకుడు బ్యాంకుకు ఎమ్‌డిఆర్ ను చెల్లించ‌వ‌ల‌సి ఉంటుంది. దీనిని కార‌ణంగా చూపుతూ, చాలా మంది ప్ర‌జ‌లు వారి వ‌ద్ద డెబిట్ కార్డులు ఉన్న‌ప్ప‌టికీ న‌గ‌దు చెల్లింపులకే మొగ్గు చూపుతారు. ఇదే విధంగా, బిహెచ్ఐఎమ్ యుపిఐ ప్లాట్ ఫార్మ్ మరియు ఎఇపిఎస్ ద్వారా వ‌ర్త‌కుల‌కు జ‌రిపే చెల్లింపుల పైన కూడా ఎమ్‌డిఆర్ ను వ‌సూలు చేస్తున్నారు.
ప్ర‌ధాన‌మంత్రి శ్రీ‌న‌రేంద్ర మోదీకి, ఐర్లండ్ ప్ర‌ధాన‌మంత్రికి  మ‌ధ్య టెలిఫోన్ సంభాష‌ణ‌

ప్ర‌ధాన‌మంత్రి శ్రీ‌న‌రేంద్ర మోదీ , ఐర్లండ్ ప్ర‌ధాన‌మంత్రి డాక్ట‌ర్ లియో వరద్కర్ ల మ‌ధ్య ఈ రోజు టెలిఫోన్ సంభాష‌ణ జ‌రిగింది. వీరిరువురూ కోవిడ్ -19 మ‌హ‌మ్మారి కి సంబంధించి ప‌రిస్థితిని తెలుసుకున్నారు. ఈ మ‌హ‌మ్మారి ప్ర‌భావాన్ని ఇరు దేశాల ఆరోగ్యం, ఆర్థిక స్థితిగ‌తుల‌పై ప‌డ‌కుండా తీసుకుంటు‌న్న‌చ‌ర్య‌లపై వారు చ‌ర్చించారు. ఐర్లాండ్‌లో కొవిడ్ వైర‌స్ వ్యాప్తికి వ్యతిరేకంగా భారత సంతతి వైద్యులు, నర్సులు పోషిస్తున్న పాత్రను ప్రధాని వరద్కర్ ప్రశంసించారు. ఐర్లాండ్‌లో ఉన్న భారతీయ పౌరులకు సంరక్షణ , సహకారం అందించినందుకు ఐర్లండ్ ప్రధాన‌మంత్రి వరద్కర్‌కు ,ప్ర‌ధాన‌మంత్రిశ్రీ న‌రేంద్ర‌మోదీ కృతజ్ఞతలు తెలిపారు . భారతదేశంలోని ఐరిష్ పౌరులకు కూడా ఇదే విధంగా సౌకర్యాలు కల్పిస్తామని హామీ ఇచ్చారు. ఇరువురు నాయ‌కులూ, మహమ్మారికి వ్యతిరేకంగా ప్రపంచ పోరాటానికి దోహదపడటానికి ఔ షధ వైద్య రంగాలలో భారతదేశం , ఐర్లాండ్ తమ బలాన్ని పెంచుకోగలవని ఇరువురు నాయకులు అంగీకరించారు. కోవిడ్‌ అనంతర ప‌రిస్థితుల‌లో ఐర్లాండ్‌తో పాటు యూరోపియ‌న్ యూనియ‌న్‌తో భారతదేశ సహకారాన్ని బలోపేతం చేసే అవకాశాలపై కూడా వారు చర్చించారు. కోవిడ్ సంక్షోభానికి సంబంధించి మారుతున్న ప‌రిస్థితుల‌పై ఎప్ప‌టిక‌ప్పుడు సంప్ర‌దించుకుంటూ ఉండాల‌ని ఇరువురు నాయ‌కులూ అంగీక‌రించారు.
పిఎంఒ లో అధికారుల తో మరియు సిబ్బంది తో స‌మావేశ‌మైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న సౌత్ బ్లాక్ లోని ప్ర‌ధాన మంత్రి కార్యాల‌యం (పిఎంఒ) అధికారుల తో, సిబ్బంది తో భేటి అయ్యి వారి కి ధన్యవాదాలు తెలిపారు. ఇటీవ‌ల ముగిసిన సాధార‌ణ ఎన్నిక‌ల లో ప్ర‌ధాన మంత్రి ఘ‌న విజ‌యాన్ని సాధించినందుకు పిఎంఒ లోని సీనియ‌ర్ అధికారులు ప్ర‌ధాన మంత్రి కి అభినంద‌న‌ లు తెలిపారు. సీనియ‌ర్ అధికారుల లో ప్ర‌ధాన మంత్రి కి ప్రిన్సిపల్ సెక్రటరీ శ్రీ నృపేంద్ర మిశ్రా, ఎన్ఎస్ఎ శ్రీ అజిత్ డోభాల్, అడిశనల్ ప్రిన్సిపల్ సెక్రటరీ డాక్టర్ పి.కె. మిశ్రా ల‌తో పాటు ప్ర‌ధాన మంత్రి కి కార్య‌ద‌ర్శి శ్రీ భాస్క‌ర్ ఖుల్ బే లు కూడా ఉన్నారు. గ‌డ‌చిన అయిదు సంవ‌త్స‌రాలు గా పిఎంఒ లో ప‌ని చేసిన‌ వారంద‌రూ క‌న‌బ‌ర‌చిన స‌మ‌ర్ప‌ణ భావాన్ని మ‌రియు కృషి ని ప్ర‌ధాన మంత్రి ప్ర‌శంసించారు. భార‌త‌దేశ ప్ర‌జ‌ల ఆశ‌ల ను, ఆకాంక్ష‌ల ను నెర‌వేర్చ‌డం లో ఒక కీల‌క‌ పాత్ర ను పోషించ‌డం కోసం మ‌రింత క‌ఠోరం గా శ్ర‌మించ‌డాని కి వారి ని వారు పున‌రంకితం చేసుకోవాలంటూ ప్ర‌తి ఒక్క‌రి కి ప్ర‌ధాన మంత్రి ఈ సంద‌ర్భం గా విజ్ఞ‌ప్తి చేశారు. ప్ర‌భుత్వం పైన ప్ర‌జ‌లు ఎన్నో ఆశ లు పెట్టుకొన్నార‌ని, ఈ ఆశ లు శాయ‌శ‌క్తులా కృషి చేయ‌డం కోసం టీమ్ పిఎంఒ కు శ‌క్తి ని ప్రసాదిస్తాయని ఆయ‌న అన్నారు. త‌న జ‌ట్టు లోని ప్ర‌తి ఒక్క స‌భ్యుడు/ స‌భ్యురాలు అందించినటువంటి తోడ్పాటు ను ప్ర‌ధాన మంత్రి గుర్తిస్తూ, గ‌త అయిదేళ్ళ కాలం చివరకు త‌న‌ కు సైతం నేర్చుకొనే కాలం గా గడచిందని ఆయ‌న చెప్పారు. పిఎంఒ అధికారుల యొక్క కుటుంబ స‌భ్యుల కు ఆయ‌న ధన్యవాదాలు పలుకుతూ, మరి అలాగే వారి కి తన శుభాకాంక్ష‌ల ను కూడా అందజేశారు.
వరల్డ్ అండ‌ర్ 20 చాంపియ‌న్ శిప్స్ లో 400 మీట‌ర్ల విభాగంలో స్వ‌ర్ణం గెలుచుకొన్నందుకు హిమా దాస్ ను అభినందించిన ప్ర‌ధాన మంత్రి

వరల్డ్ అండ‌ర్ 20 చాంపియ‌న్ శిప్స్ లో 400 మీట‌ర్ల పరుగుపందెం విభాగం లో స్వ‌ర్ణం గెలుచుకొన్నందుకు క్రీడాకారిణి హిమా దాస్ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. “వరల్డ్ అండ‌ర్ 20 చాంపియ‌న్ శిప్స్ లో 400 మీట‌ర్ల పరుగుపందెం విభాగం లో చ‌రిత్రాత్మ‌క‌మైనటువంటి స్వ‌ర్ణాన్ని గెలుచుకొన్న క్రీడాకారిణి హిమా దాస్ ను చూసి భార‌త‌దేశం సంతోషిస్తోంది; మరి అలాగే గ‌ర్విస్తోంది కూడాను. ఆమె కు ఇవే అభినంద‌న‌లు. ఈ సాఫ‌ల్యం రానున్న సంత్స‌రాల‌లో యువ క్రీడాకారిణుల‌కు మరియు యువ క్రీడాకారుల‌కు ప్రేర‌ణ‌ ను అందించడం తథ్యం” అని ప్ర‌ధాన మంత్రి త‌న సందేశం లో పేర్కొన్నారు.
ఛత్తీస్గఢ్ ప్రజల కు ఆ రాష్ట్ర స్థాపన దినం నాడు శుభాకాంక్షలు   తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఛత్తీస్ గఢ్ స్థాపన దినం సందర్భం లో ఆ రాష్ట్ర ప్రజల కు శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘ఛత్తీస్ గఢ్ స్థాపన దినం నాడు ఆ రాష్ట్రాని కి చెందిన వారందరి కీ హృదయ పూర్వక శుభాకాంక్షలు. లోక గీతాలు, జానపద నృత్యాలు మరియు కళలు, సంస్కృతు లకు గాను విశిష్టమైనటు వంటి గుర్తింపు ను పొందిన ఈ రాష్ట్రం ప్రగతి కి సంబంధించిన కొత్త కొలమానాల ను ఏర్పరుస్తుందని నేను కోరుకుంటున్నాను’’ అని పేర్కొన్నారు.
ప్ర‌ధాన మంత్రి తో యూరోపియన్ ఇన్ వెస్ట్ మెంట్ బ్యాంక్ ప్రెసిడెంటు డాక్టర్ వెర్నర్ హొయర్ భేటీ

ప్ర‌ధాన మంత్రి శ్రీ న‌రేంద్ర మోదీ తో యూరోపియన్ ఇన్ వెస్ట్ మెంట్ బ్యాంక్ ప్రెసిడెంటు డాక్టర్ వెర్నర్ హొయర్ ఈ రోజు న్యూ ఢిల్లీ లో భేటీ అయ్యారు. బ్యాంకు ఉన్నతాధికారులు ఈ సందర్భంగా శ్రీ వెర్నర్ హొయర్ వెంట ఉన్నారు. ప్ర‌ధాన మంత్రి శ్రీ న‌రేంద్ర మోదీ ఒక సంవత్సరం కిందట ఇయు- ఇండియా సమిట్ సందర్భంగా యూరోపియన్ ఇన్ వెస్ట్ మెంట్ బ్యాంకుకు చెందిన ఉన్నత స్థాయి ప్రతినిధిబృందంతో సమావేశమయ్యారు. బ్యాంకు ప్రాంతీయ కార్యాలయాన్ని న్యూ ఢిల్లీ లో ఏర్పాటు చేసేందుకు మద్దతిస్తానని అప్పట్లో ఆయన వాగ్దానం చేశారు. ఈ కార్యాలయాన్ని ఈ రోజు ప్రారంభించడమైంది. శీతోష్ణ స్థితిలో మార్పు మరియు పర్యావరణ పరమైన సుస్థిరత్వం రంగాలలో భారతదేశం అనుసరిస్తున్న విధానాలను గురించి ప్రధాన మంత్రి ఈ రోజు జరిగిన సంభాషణ క్రమంలో వివరించారు. పర్యావరణ సంబంధ స్థిరత్వానికి దోహదం చేసే పథకాలకు, ఇంకా లక్నో మెట్రోకు గాను యూరోపియన్ ఇన్ వెస్ట్ మెంట్ బ్యాంక్ భారతదేశానికి ఒక బిలియన్ యూరోలను రుణంగా అందజేసింది. శీతోష్ణ స్థితిలో మార్పు రంగానికి సంబంధించి భారతదేశం బలమైన, సంస్కరణానుకూల చర్యలను చేపడుతుండడాన్ని డాక్టర్ హొయర్ ప్రశంసించారు. ఈ దిశగా భారత్ చేసే ప్రయత్నాలకు తమ బ్యాంకు మద్దతును కొనసాగిస్తుంటుందని కూడా ఆయన అన్నారు.
1965 యుద్ధ  స్వ‌ర్ణోత్స‌వం సంద‌ర్భంగా అమ‌ర్ జ‌వాన్ జ్యోతి వ‌ద్ద ప్ర‌ధాన మంత్రి నివాళి

భార‌త్ -పాకిస్థాన్ మ‌ధ్య 1965లో జ‌రిగిన యుద్ధ స్వ‌ర్ణోత్స‌వం సంద‌ర్భంగా ప్ర‌ధాన మంత్రి శ్రీ నరేంద్ర మోదీ ఈ రోజు ఢిల్లీ లోని అమ‌ర్ జ‌వాన్ జ్యోతి వ‌ద్ద నివాళులు అర్పించారు. ప్ర‌ధాన మంత్రి అమ‌ర జ‌వాన్ జ్యోతి వ‌ద్ద పుష్ప గుచ్ఛం ఉంచి నివాళులు అర్పించారు. యుద్ధం లో సాధించిన విజ‌యాన్ని, భార‌త సైనికుల ప్రాణ త్యాగాల‌కు స్మ‌రించుకుంటూ స్వ‌ర్ణోత్స‌వాల‌ను జ‌రుపుకుంటున్న విష‌యం తెలిసిందే. అమ‌ర్ జ‌వాన్ జ్యోతి వ‌ద్ద సంద‌ర్శ‌కుల పుస్త‌కంలోనూ ప్ర‌ధాన మంత్రి త‌న భావాల‌ను రాశారు. అనంత‌రం విశ్రాంత యుద్ధ‌ యోధుల‌ను, వారి కుటుంబ స‌భ్యుల‌ను క‌లిశారు.
ప్ర‌ధాన మంత్రి తో భేటీ అయిన వాక్సిన్ అల‌య‌న్స్ సీఈవో డాక్ట‌ర్  సేఠ్ బర్క్ ల

వాక్సిన్ అల‌య‌న్స్ ముఖ్య కార్యనిర్వహణ అధికారి (సీఈవో) డాక్ట‌ర్ సేఠ్ బర్క్ లీ ప్ర‌ధాన మంత్రి శ్రీ న‌రేంద్ర మోదీతో భేటీ అయ్యారు. ప్రభుత్వం చొరవ తీసుకొని చేపట్టిన “మిషన్ ఇంద్రధనుష్”, “మేక్ ఇన్ ఇండియా ” తదితర నూతన న‌వ క‌ల్ప‌న‌లను గురించి ఈ సంద‌ర్భంగా డాక్ట‌ర్ బర్క్ లీ ఈ సందర్భంగా ప్ర‌స్తావించి, వాటిని కొనియాడారు. ఈ రెండు కార్యక్రమాలు కూడా భారత దేశంలో పిల్లలకు రోగ నిరోధక శక్తిని మెరుగుపరిచేందుకు తోడ్పడేవే. ‘మిషన్ ఇంద్రధనుష్’ రోగనిరోధ‌క శ‌క్తిని పెంచేందుకు పిల్లలకు టీకామందు వేసే కార్యక్రమం. అంతకు ముందు ఈ మందును వేసుకోని వారికి వీటిని ఇస్తారు. ఇక ‘మేక్ ఇన్ ఇండియా’ ప్రపంచంలో పేదలకు వారు భరించగలిగే ఖర్చుకే ఈ వ్యాక్సిన్లు ఉత్పత్తి అయ్యేటట్లు చూస్తుంది. ఇండియా భాగ‌స్వామ్యంతో 2016- 2021 మ‌ధ్య స‌రికొత్త వ్యూహాల‌ను అమ‌లు చేయాలన్న గవి ప్రతిపాదనను గురించి డాక్టర్ బర్క్ లీ ప్రధానితో జరిపిన సమావేశంలో చ‌ర్చించారు. ఈ ప్రతిపాదన ప్రకారం.. భారతదేశంలోని బాలలకు అందరికీ వారి చిన్నతనంలోనే ఆధునికమైనవీ, ఎంతో కచ్చితంగా పనిచేసేవీ అయిన టీకాలను అందించడానికి గవీ 500 మిలియన్ అమెరికా డాలర్ల వరకు నిధులను సమకూర్చుతుంది. ఈ టీకామందులలో భారతదేశం త్వరలో ప్రవేశపెట్టాలనుకుంటున్న పలు వ్యాక్సిన్లతో పాటు, మీజిల్స్- రుబెల్లా, స‌ర్వైక‌ల్ కేన్స‌ర్ బారి నుంచి బాలలను కాపాడే ఇత‌ర వ్యాక్సిన్‌లు కూడా ఉండ‌బోతున్నాయి. ఊపిరితిత్తుల వాపు వ్యాధి (న్యుమోనియా), అతిసారం (డయేరియా) లు భారత్ లో పిల్లల పాలిట ప్రాణాంతకంగా మారుతున్న ముఖ్యమైన వ్యాధులు. పర్యవరణానికి హాని చేయని సౌర శక్తి వంటి సాంకేతికతలను వినియోగించుకొంటూ ఒక్క భారత్ లోనే కాకుండా, అభివృద్ధి చెందుతున్న ఇత‌ర దేశాల‌లో కూడా తక్కువ ఖర్చుతో, మంచి నాణ్యత కలిగిన వ్యాక్సిన్ కోల్డ్ చైన్ లను అభివృద్ధి చేయాల‌నే అంశాలు ప్ర‌ధాని- డాక్ట‌ర్ బ‌ర్క్ లీ ల చ‌ర్చ‌ల‌లో చోటు చేసుకొన్నాయి.
కర్నాటక రాజ్యోత్సవ దినం నాడు శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ కర్నాటక రాజ్యోత్సవ దినం సందర్భం గా ఆ రాష్ట్ర ప్రజల కు శుభాకాంక్షలు తెలిపారు. కర్నాటక ను రాష్ట్రాల పునర్ వ్యవస్థీకరణ చట్టం పరిధి లో 1956వ సంవత్సరం నవంబర్ 1వ తేదీ నాడు స్థాపించడం జరిగింది. దేశ పురోగతి కి విశిష్ట తోడ్పాటు ను ఈ రాష్ట్రం అందించాలి అని ప్రధాన మంత్రి ఆకాంక్షించారు. ‘‘భారతదేశ పురోగతి లో కర్నాటక యొక్క శ్రేష్ఠ తోడ్పాటు ను వేడుక గా జరుపుకోవలసినటువంటి రోజే ఈ కర్నాటక రాజ్యోత్సవ దినం. ఈ రాష్ట్రం యొక్క ప్రాకృతిక శోభ మరియు ప్రజల విశాల హృద‌యం సుపరిచితమైనటువంటివి. రానున్న కాలం లో కర్నాటక అభివృద్ధి చెందాలని ఆ ఈశ్వరుడి ని ప్రార్థిస్తున్నాను’’ అని ప్రధాన మంత్రి ఒక సందేశం లో పేర్కొన్నారు.
భూవిజ్ఞ‌ానం రంగం లో సహకారం కోసం భారతదేశాని కి, యునైటెడ్స్టేట్స్ ఆఫ్ అమెరికా కు మధ్య అవగాహన పూర్వక ఒప్పంద పత్రాని కి ఆమోదం తెలిపినమంత్రిమండలి

భూ విజ్ఞాన రంగం లో సహకారానికి సంబంధించి భారత గణతంత్ర ప్రభుత్వ గనుల మంత్రిత్వ శాఖ లో భాగం గా ఉన్న భూవైజ్ఞానిక సర్వేక్షణ సంస్థ (జియలాజికల్ సర్వే ఆఫ్ ఇండియా-జిఎస్ఐ) కి మరియు యునైటెడ్ స్టేట్స్ ఆఫ్ అమెరికా కు చెందిన డిపార్ట్ మెంట్ ఆఫ్ అర్థ్ ఎండ్ ఎన్ వైరన్ మెంట్, కాలేజ్ ఆఫ్ ఆర్ట్స్, సైన్సెస్ ఎండ్ ఎడ్యుకేశన్ పక్షాన ఫ్లోరిడా అంతర్జాతీయ విశ్వవిద్యాలయం (ఎఫ్ఐయు) ధర్మకర్త ల మండలి కి మధ్య ఒక అవగాహన ఒప్పంద పత్రం పై సంతకాలు చేయడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన ఆమోదాన్ని తెలిపింది. ఈ అవగాహనపూర్వక ఒప్పంద పత్రం తాలూకు రెండు పక్షాల మధ్య సహకారం కోసం గుర్తించిన రంగాలు ఈ కింది విధంగా ఉన్నాయి: . భారతదేశం-ఏశియా తాలూకు కొలిజనల్ మార్జిన్ లో పోస్ట్ కొలిజన్ మేగ్మేటిజమ్ తాలూకు భూగర్భ మరియు టెక్టనిక్ ఇన్ వైరన్ మంట్, ఇంకా హిమాలయ తూర్పు ప్రాంత భూగర్భ చరిత్ర, సిన్ టాక్సిస్ తో ముడిపడ్డ భూగర్భ జ్ఞానాన్ని అభివృద్ధిపరచడం, దానికి సంబంధించిన పరిశోధన లు. . పోస్ట్ కొలిజనల్ మేగ్మేటిక్ ప్రాంతాలు (లద్దాఖ్ లో పాతాళ సంబంధి భూ గర్భ విజ్ఞానాన్ని) వికసింపచేయడం తో ముడిపడినటువంటి ప్రాంతీయ భూవైజ్ఞానిక, భూ–రసాయనిక, శైల విజ్ఞాన సంబంధి మరియు బహు–సమస్థానిక (మల్టి–ఐసోటోపిక్) అధ్యయనం తాలూకు రంగాల లో సహకార పూర్వక పథకాల ను అభివృద్ధిపరచడం . సాంకేతిక విజ్ఞానం మరియు భూ వైజ్ఞానిక సమాచార నిధి కి సంబంధించిన సూచనల ను ఇచ్చి పుచ్చుకోవడం . ఇరు పక్షాలు ఖరారు చేసే పరస్పర ప్రయోజనాల తో ముడిపడినటువంటి ఇతర రంగాలు. లాభాలు: ఈ ఎమ్ఒయు భూ విజ్ఞానం రంగం లో సహకారానికి సంబంధించి జియలాజికల్ సర్వే ఆఫ్ ఇండియా (జిఎస్ఐ) కి, ఫ్లోరిడా అంతర్జాతీయ విశ్వవిద్యాలయానికి (ఎఫ్ఐయు) మధ్య ఒక సంస్థాగత యంత్రాగం ఏర్పాటు కు మార్గాన్ని సుగమం చేస్తుంది. ఉద్దేశ్యాలు: ఈ అవగాహనపూర్వక ఒప్పందం తాలూకు ఉద్దేశ్యాలు ప్రత్యేకించి భారతదేశం–ఏశియా యొక్క కొలిజన్ మార్జిన్ లో పోస్ట్–కొలిజనల్ మేగ్మేటిజం తాలూకు నిర్మాణం మరియు దాని విస్థాపన తో ముడిపడిన భూగర్భ మరియు టెక్టనిక్ ఇన్ వైరన్ మంట్ ను అర్థం చేసుకోవడం, ఇంకా సాధారణం గా మహాద్వీపం లో డీ కొనే ప్రపాంతాల లో పోస్ట్ –కొలిజనల్ మేగ్మేటిజం యొక్క ఉత్పత్తి తాలూకు ఒక నమూనా ను తయారు చేయడం, ఇంకా హిమాలయ తూర్పు ప్రాంత భూగర్భ చరిత్ర మరియు టెక్టనిక్ స్ ను నిర్మించడమూ ను. దీనిలో సాంకేతిక విజ్ఞానం మరియు భూ వైజ్ఞానిక డేటా కు సంబంధించిన సూచనల ను ఇచ్చి పుచ్చుకోవడం; భారతదేశం–ఏశియా యొక్క కొలిజనల్ మార్జిన్ లో పోస్ట్–కొలిజనల్ మేగ్మేటిజమ్ తో ముడి పడ్డ భూగర్భ మరియు టెక్టనిక్ ఇన్ వైరన్ మంట్ కు సంబంధించిన భూ వైజ్ఞానిక జ్ఞానాన్ని అభివృద్ధిపరచడమూ, పరిశోధించడమూను; హిమాలయ తూర్పు ప్రాంత భూగర్భ చరిత్ర మరియు టెక్టనిక్ స్ నిర్మాణం; ఇంకా పోస్ట్ కొలిజనల్ మేగ్మేటిక్ ప్రాంతాలు (లద్దాఖ్ లోని పాతాళ శైలాల) ను అభివృద్ధిపరచడానికి సంబంధించిన ప్రాంతీయభూ వైజ్ఞానిక, భూ–రసాయనిక, శైల విజ్ఞాన సంబంధి మరియు బహు–సమస్థానిక అధ్యయనాల రంగం లో సహకారపూర్వక పథకాల ను వికసింపచేయడం వంటి కార్యకలాపాలు కలసి ఉంటాయి.
నేతాజీ సుభాష్ చంద్ర బోస్ కు ప్ర‌ధాని నివాళి

న్యూఢిల్లీ, జనవరి 23, 2015 నేతాజీ సుభాష్ చంద్ర బోస్ జ‌యంతిని పురస్కరించుకొని ప్రధాన మంత్రి నరేంద్ర మోడీ ఆయనకు నివాళులు అర్పించారు. నేతాజీ ధైర్య సాహసాలు, దేశ భక్తి మనల్ని ఎల్లప్పుడూ ఉత్తేజ పరుస్తాయ‌ని, మ‌న‌లో స్ఫూర్తిని నింపుతాయని ప్ర‌ధాని కొనియాడారు. ఆయన నాయకత్వ నైపుణ్యాలు, వ్యక్తిత్వం అసాధారణమని అన్నారు. ఆయన జన్మదిన సందర్భాన భరత మాత ముద్దు బిడ్డకు సగర్వంగా నమస్కరిస్తూ నివాళులు అర్పించారు.
హజరత్ ఇమామ్ హుస్సేన్ (ఎఎస్)త్యాగాల ను ఆశూరా దినం సందర్భం లో గుర్తు కు తెచ్చుకొన్న ప్రధాన మంత్రి

హజరత్ ఇమామ్ హుస్సేన్ (ఎఎస్) యొక్క త్యాగాల ను గురించి ప్రధాన మంత్రి శ్రీ నరేంద్ర మోదీ ఆశూరా దినం సందర్భం లో గుర్తు కు తెచ్చుకొంటూ, ఆయన ను సత్యం పట్ల అచంచల నిబద్ధత, అలాగే అన్యాయానికి వ్యతిరేకంగా సలిపిన పోరాటానికి గాను స్మరించుకోవడం జరుగుతుంటుంది అన్నారు. ప్రధాన మంత్రి ఒక ట్వీట్ లో – ‘‘హజరత్ ఇమామ్ హుస్సేన్ (ఎఎస్) యొక్క త్యాగాల ను స్మరించుకొనేటటువంటి రోజు ఈ రోజు. ఆయన ను సత్యం పట్ల అచంచల నిబద్ధత మరియు అన్యాయానికి వ్యతిరేకంగా సలిపిన పోరాటానికి గాను స్మరించుకోవడం జరుగుతుంటుంది. ఆయన సమానత్వాని కి మరియు సోదర భావాని కి కూడా చాలా మహత్వాన్ని ఇస్తూ ఉండే వారు.’’ అని పేర్కొన్నారు.